wickkiey/tamil-wikipedia-chunked huggingface dataset:
# கெத்திரே மக்களவைத் தொகுதி

## கெத்திரே

### தொடருந்து சேவைகள்

இருப்பினும் கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் கெத்தேரே நகரில் நிற்பது இல்லை.  
தொடருந்து சேவையைப் பயன்படுத்த விரும்புகிறவர்கள் அருகிலுள்ள பாசிர் மாஸ் நகரத்திற்குச் செல்ல வேண்டும்.
# கெத்திரே மக்களவைத் தொகுதி

## கெத்திரே மக்களவைத் தொகுதி

| கெத்திரே மக்களவைத் தொகுதியின் உறுப்பினர்கள் (2004 - 2022) |  |  |  |  |
| --- | --- | --- | --- | --- |
| 11-ஆவது மக்களவை | **P026** | 2004–2008 | முகமது அல்வி அகமது
(Md Alwi Che Ahmad) | ****
<small></small> |
| 12-ஆவது மக்களவை | 2008–2013 | அப்துல் அசீஸ் காதர்
(Ab Aziz Ab Kadir) | ****
<small> |  |
| 13-ஆவது மக்களவை | 2013–2018 | அனுவார் மூசா
(Annuar Musa) | ****
<small></small> |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | **கிளிர் முகமது நோர்**
(Khlir Mohd Nor) | ****
<small></small> | } |
# கெத்திரே மக்களவைத் தொகுதி

## கெத்திரே மக்களவைத் தேர்தல் முடிவுகள் 2022

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்</br>(*Registered Electors*) | **85,281** |  |  |
| வாக்களித்தவர்கள்</br>(*Turnout*) | **64,060** | **73.71%** | **- 9.68%** |
| செல்லுபடி வாக்குகள்</br>(*Total Valid Votes*) | **62,682** | **100.00%** |  |
| கிடைக்காத அஞ்சல் வாக்குகள்</br>(*Unreturned Ballots*) | **298** |  |  |
| செல்லாத வாக்குகள்</br>(*Total Rejected Ballots*) | **900** |  |  |
| பெரும்பான்மை</br>(*Majority*) | **23,107** | **36.75%** | **+ 28.04** |
| **வெற்றி பெற்ற கட்சி** | **மலேசிய இசுலாமிய கட்சி** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# கெத்திரே மக்களவைத் தொகுதி

## கெத்திரே வேட்பாளர் விவரங்கள்

**மலேசியப் பொதுத் தேர்தல் 2022**  
| கட்சி | வேட்பாளர் | <small></small> | <small></small> | % | ∆% |  |  |
| --- | --- | --- | --- | --- | --- | --- | --- |
| rowspan=1 | **மலேசிய இசுலாமிய கட்சி** | **கிளிர் முகமது நோர் ** </br> (Khlir Mohd Nor) | **62,682** | **40,542** | **64.49%** | **+ 25.25%** |  |
| rowspan=1 | பாரிசான் நேசனல் | மர்சுவானி ஆர்டிலா அரிபின் </br> (Marzuani Ardila Ariffin) | - | 17,435 | 27.74% | - 20.21% |  |
| rowspan=1 | பாக்காத்தான் அரப்பான் | ரகிமி முகமத் </br>(Rahimi Muhamud) | - | 4,662 | 7.42% | - 5.38 % |  |
| rowspan=1 | பூமிபுத்ரா கட்சி | அனிப் இப்ராகிம் </br>(Hanif Ibrahim) | - | 233 | 0.35% | + 0.35% | } |
# விமலா ரங்காச்சார்

**விமலா ரங்காச்சார்** (*Vimala Rangachar*, 1929 – 25 பெப்ரவரி 2025) இந்தியாவின் கருநாடகாவின் நுண்கலை மற்றும் நிகழ்த்து கலைகளின்பாதுகாப்பு இயக்கத்துடன் தொடர்புடை கல்வியாளர் ஆவார். கருநாடகாவின் கைவினை மன்றத்தின் தலைவரான இவர் மாவல்லி கல்வி நிறுவனங்களின் நிறுவனர் உறுப்பினராகவும் அதன் தலைவராகவும், கதக் நாட்டிய நிறுவனத்தின் தலைவராகவும் இருந்தார். மைசூர் கல்வி சங்கத்தின் நிறுவன உறுப்பினர்களில் ஒருவராகவும், கல்வி, கலை மற்றும் கலாச்சாரத் துறைகளில் இவர் செய்த பங்களிப்புகளுக்காக கர்நாடக அரசின் ‘இராஜ்யோத்சவா விருதைப்’ பெற்றார். மேலும், பாரதிய வித்தியா பவனின் கௌரவத் தலைவராகவும் இருந்தார். விமலாவிற்கு 2004 ஆம் ஆண்டில் ‘கமலா சம்மான் விருது’ வழங்கப்பட்டது.
# விமலா ரங்காச்சார்

## இளமை வாழ்க்கை

விமலா ரங்காச்சார் 1929 ஆம் ஆண்டு எஸ். கே. ராமானுஜ ஐயங்கார் மற்றும் அம்மணியம்மாளுக்கு மகளாகப் பிறந்தார். இவரது தாத்தா வெங்கடரங்க ஐயங்கார் 19 ஆம் நூற்றாண்டின் பிற்பகுதியில் மல்லேசுவரத்தை நிறுவியவர்களில் ஒருவராக இருந்தார். 16 வயதில், இரண்டாம் உலகப் போரின்போது இத்தாலியில் பணியாற்றிய மருத்துவரும் இராணுவ வீரருமான டாக்டர் ரங்காச்சார் என்பவரை மணந்தார். சிறுவயதிலேயே நடந்த திருமணத்திற்குப் பிறகும், இவர் தனது உயர் கல்வியைத் தொடர்ந்தார். ஆங்கிலம் மற்றும் உளவியலில் பட்டப்படிப்பை முடித்தார்.
# விமலா ரங்காச்சார்

## தொழில்

1956 ஆம் ஆண்டு மைசூர் கல்வி சங்கத்தின் நிறுவனர்களில் ஒருவரான விமலா ரங்காச்சார், பள்ளிகள் மற்றும் கல்லூரிகள் உட்பட கல்வி நிறுவனங்களை உருவாக்குவதற்கு தலைமை தாங்கினார், இறுதியில் பல ஆண்டுகள் அந்த அமைப்பின் தலைவராக இருந்தார். 2025 இல் தான் இறக்கும் போது, அதன் நிர்வாகக் குழுவில் உறுப்பினராக இருந்தார்.  
பெண்கள் அதிகாரமளிப்புக்கான விமலா ரங்காச்சார் வாதாடினார். மேலும் பெண்கள் மேம்பாட்டில் கவனம் செலுத்தும் ஒரு சமூகமான மல்லேசுவரம் தொழில்முனைவோர் பெண்கள் சங்கத்தை இணைந்து நிறுவினார். குழந்தைகள் அனாதை இல்லங்களை உள்ளடக்கிய ஒரு தொண்டு நிறுவனமான சேவா சதனின் தலைவராகவும் பணியாற்றினார். நோபல் பரிசு பெற்ற இயற்பியலாளர் ச. வெ. ராமனின் மனைவி உலோகசுந்தரியிடமிருந்து இந்தப் பதவியை விமலா ஏற்றுக்கொண்டார்.  
பாரம்பரிய இந்திய கைவினைப்பொருட்கள் மற்றும் ஜவுளித் துறையை மேம்படுத்துவதிலும் இவர் ஈடுபட்டார். இந்த ஆர்வம் தனது தாயார் அம்மாணி அம்மாளிடமிருந்து பெற்ரார். இந்தப் பணியின் மூலம், இவர் கமலாதேவி சட்டோபாத்யாயாவால் வழிநடத்தப்பட்டு, பாரதிய நாட்டிய சங்கம் மற்றும் இந்திய கைவினை மன்றம் ஆகிய இரண்டின் கருநாடக அத்தியாயங்களுக்கும் தலைமை தாங்கினார்.  
சர்வபள்ளி இராதாகிருஷ்ணனின் மகளுடன் சேர்ந்து மல்லேசுவரத்தில் முதல் பெண்கள் விடுதிகளை ரங்காச்சார் அமைத்தார். அரசாங்கத்திடமிருந்து ஓரளவு நிதி பெறுவதற்காக இருவரும் ஒரு அமைப்பைப் பதிவு செய்ய வேண்டியிருந்தது. மேலும் இவர்கள் ஒருவரையொருவர் பூனையுடன் தொடர்புடைய “மியாவ்” என்ற வார்த்தையை அந்த சங்கத்திற்கு MEWS என்று பெயரிட்டனர். பின்னர் இவர்கள் ‘மல்லேசுவரம் தொழில்முனைவோர் பெண்கள் சங்கம்’ என்ற பெயரைக் கொண்டு வந்தனர்.  
பெங்களூரைத் தளமாகக் கொண்ட ‘கலாஜோதி’ என்ற நாடகக் குழுவின் தலைவராக ரங்காச்சார் நாடகத்துறையிலும் ஈடுபட்டிருந்தார். ஆண் நடிகர்கள் பெண் வேடங்களில் நடிப்பதில் அதிருப்தி அடைந்த இவர், தானும் ஒரு வேடத்தில் நடிக்க ஆரம்பித்தார். மேலும், தனது கணவரையும் நிகழ்ச்சிகளில் ஈடுபடுத்தினார் என்பது குறிப்பிடத்தக்கது. குழுவின் சில தயாரிப்புகளில் கன்னட நாடக ஆசிரியர்களான தி. ப. கைலாசம் மற்றும் பிரவதனி ஆகியோரின் நாடகங்களும் அடங்கும். குழுவின் தயாரிப்புகளில் ஒன்று கைலாசத்தின் *அம்மாவ்ர காந்தா* நாடகத்தின் இந்தி நிகழ்ச்சியாகும். இதில் இந்தியாவின் முதல் பிரதமர் ஜவகர்லால் நேருவும் கலந்து கொண்டனர்.  
பெங்களூரில் உள்ள ஜே.சி. சாலையில் அமெச்சூர் டிராமாடிக் அசோசியேட்ஸ் என்ற நாடகக் குழுவை அமைத்த கலைஞர்களில் இவரும் ஒருவர். 1970 களின் முற்பகுதியில், குழந்தைகள் நாடகத்திற்கான பிரத்யேக இடமாக பெங்களூரில் உள்ள கப்பன் பூங்காவில் ‘ஜவகர் பால பவன்’ அமைப்பதற்கு விமலா ரங்காச்சார் பங்களித்தார். இந்தியாவின் கலாச்சாரத் தூதராக அமெரிக்காவிற்கும் அப்போதைய சோவியத் ஒன்றியத்திற்கும் சுற்றுப்பயணம் செய்தார்.
# விமலா ரங்காச்சார்

## விருதுகள்

விமலா ரங்காச்சார், 2004 ஆம் ஆண்டு ‘கமலா சன்மான் விருதைப்’ பெற்றார். மேலும் கலை மற்றும் கலாச்சாரத்திற்கான பங்களிப்புகளுக்காக கர்நாடக அரசாங்கத்தின் ‘இராஜ்யோத்சவா விருதையும்’ பெற்றார்.
# அரண்மனை 4

**அரண்மனை 4** (*Aranmanai 4*) என்பது சுந்தர் சி இயகத்தில் 2024இல் தமிழ் மொழியில் வெளியான நகைச்சுவை திகில் திரைப்படமாகும். இப்படத்தின் கதையை வெங்கட் ராகவன் மற்றும் எஸ். பி. ராமதாஸ் ஆகியோருடன் சுந்தர் சி எழுதியிருந்தார். குஷ்பு சுந்தரின் அவினி சினிமேக்ஸ் மற்றும் ஏ. சி. எஸ். அருண் குமாரின் பென்ஸ் மீடியா (பி. எல். எல். லிமிடெட்) தயாரித்துள்ள இந்தப் படத்தில் சுந்தர் முக்கிய கதாபாத்திரங்களில் நடிக்க, தமன்னா பாட்டியா, ராசி கன்னா, ராமச்சந்திர ராஜு, சந்தோஷ் பிரதாப், கோவை சரளா, யோகி பாபு, விடிவி கணேஷ் மற்றும் டெல்லி கணேஷ் ஆகியோர் முக்கிய வேடங்களில் நடித்துள்ளனர். இந்தப் படத்தின் ஒரு பகுதி தெலுங்கில் பாக் என்ற பெயரில் படமாக்கப்பட்டது. யோகி பாபு மற்றும் விடிவி கணேஷ் நடித்த காட்சிகளுக்கு பதிலாக வெண்ணிலா கிசோர் மற்றும் சீனிவாச ரெட்டி நடித்தனர். இது அரண்மனை திரைப்படத் தொடரின் நான்காவது பாகமாகும். படத்திற்கு ஹிப்ஹாப் தமிழா இசையமைத்துள்ளார், இ. கிருஷ்ணசாமி ஒளிப்பதிவையும் பென்னி ஆலிவர் படத்தொகுப்பையும் மேற்கொண்டனர்.
# அரண்மனை 4

## வெளியீடு

இப்படம் திரையரங்குகளில் 3 மே 2024 அன்று வெளியிடப்பட்டது. மேலும் விமர்சகர்களிடமிருந்து கலவையான மற்றும் நேர்மறையான விமர்சனங்களைப் பெற்றது. 30 கோடி செலவில் தயாரிக்கப்பட்ட இப்படம் 100 கோடி ரூபாய்க்கு மேல் வசூலித்து 2024 ஆம் ஆண்டில் அதிக வசூல் செய்யப்பட்ட தமிழ் படங்களில் ஒன்றாகவும் அமைந்தது.
# மித்திரா அரசமரபு (மதுரா)

**மதுராவின் மித்திரா வம்சம்** (Mitra dynasty') மித்திரா வம்சத்தினராக இந்த அரசமரபினர் தத்தா வம்சத்தினரை வீழ்த்தி, மதுர மற்றும் சாகேதம் (கோசலம்) பகுதிகளை கிமு 150 முதல் கிமு 50 முடிய ஆட்சி செய்தனர். மித்திரா வம்சத்தவர்களின் ஒரு பிரிவினர் கோசாம்பி (தற்கால அலகாபாத்) , பாஞ்சாலம், அயோத்தி போன்ற நாடுகளை செய்தனர் .கிமு 60ல் இந்தோ-சிதியர்களான வடக்கு சத்திரபதிகள் மதுராவையும், சாகேதத்தையும் வீழ்த்தி மதுராவின் மித்திரா வம்சத்தை முடிவிற்கு கொண்டு வந்தனர்.
# மித்திரா அரசமரபு (மதுரா)

## மதுராவின் மித்திரா வம்ச ஆட்சியாளர்கள்

- கோமித்திரன்
- இரண்டாம் கோமித்திரன்
- பிரம்மமித்திரன்
- திரிதமமித்திரன்
- சூரியமித்திரன்
- வசுமித்திரன்
- சத்தியமித்திரன்
# மித்திரா அரசமரபு (மதுரா)

## தொல்லியல் வரலாறு

மதுரா அருகில் உள்ள சோங்க் தொல்லியல் அகழாய்வில் கண்டெடுத்த நாணயங்கள் மூலம் மித்திரா வம்சத்தினர் குறித்த தகவல்கள் வெளியானது.
# எம். ஏ. அபுசாலி

**எம். ஏ. அபுசாலி** (M. A. Abusali - பிறப்பு 1944) தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1971 ஆம் ஆண்டு நடைபெற்ற சட்டமன்றத் தேர்தலில் அப்போதைய தென் ஆற்காடு மாவட்டம் தற்போதைய கடலூர் மாவட்டம், புவனகிரி சட்டமன்றத் தொகுதியில் இருந்து இந்திய யூனியன் முஸ்லீம் லீக் கட்சி சார்பில் போட்டியிட்டு வெற்றி பெற்றார்.
# எம். ஏ. அபுசாலி

## பிறப்பு

அபுசாலி கடலூர் மாவட்டம், காட்டுமன்னார்கோயில் வட்டத்தில் உள்ள இலால்பேட்டை பேரூராட்சியில் 1944 ஆம் ஆண்டு பிறந்தார்.
# எம். ஏ. அபுசாலி

## கல்வி

பத்தாம் வகுப்பை காட்டுமன்னார் கோயில் அரசினர் உயர்நிலைப் பள்ளியில் படித்தார்.
# எம். ஏ. அபுசாலி

## பதவிகள்

- தலைவர், லால்பேட்டை அரபுக்கல்லூரி.
- நிர்வாகக் குழு உறுப்பினர், சென்னை புதுக்கல்லூரி
# எம். ஏ. அபுசாலி

## சட்ட மன்றத்தில்

1971 ஆம் ஆண்டு நடைப்பெற்ற சட்டமன்ற தேர்தலில், புவனகிரி சட்டமன்றத் தொகுதியில் இருந்து இந்திய யூனியன் முஸ்லீம் லீக் கட்சி சார்பில் போட்டியிட்டு, இந்திய தேசிய காங்கிரஸ் கட்சியின் ஆர்.பாலகிருஷ்னனை 5,324 வாக்குகள் வித்தியாசத்தில் வெற்றி பெற்றார்.
# மலேசிய நிதி அமைச்சர்

**மலேசிய நிதி அமைச்சர்** (ஆங்கிலம்: *Minister of Finance of Malaysia*; மலாய்: *Menteri Kewangan Malaysia*) என்பவர் மலேசிய அரசாங்கத்தின் நிதி அமைச்சின் தலைமைப் பொறுப்பில் உள்ள அமைச்சர் ஆவார்.  
மலேசிய அமைச்சரவையின் மூத்த அமைச்சர்களில் ஒருவரான நிதியமைச்சர், அரசாங்கத்தின் நிதிக் கொள்கையை நிர்ணயிப்பதற்கும்; அரசாங்கத்தின் தேசிய வரவு செலவுத் திட்டத்தை நிர்வகிப்பதற்கும் பொறுப்பானவர் ஆவார். 3 டிசம்பர் 2022 முதல் பிரதமர் அன்வார் இப்ராகிம் நிதி அமைச்சராகப் பதவி வகித்து வருகிறார். அவர் இதற்கு முன் 1991 முதல் 1998 வரை மலேசிய நிதி அமைச்சர் பதவியை வகித்துள்ளார்.
# மலேசிய நிதி அமைச்சர்

## பொது

மலேசியாவின் மிக முக்கியமான அமைச்சுகளுள் ஒன்றாகக் கருதப்படும் நிதி அமைச்சின் தலைவர் ஒவ்வோர் ஆண்டும் அக்டோபர் மாதத்தில், மலேசிய நடுவண் அரசாங்கத்தின் ஆண்டு வரவு-செலவு மதிப்பீட்டுத் திட்டத்தை நாடாளுமன்றத்தில் தாக்கல் செய்வார்.
# மலேசிய நிதி அமைச்சர்

## மலேசிய நிதி அமைச்சு

அரசாங்கத்தின் செலவுகள், மற்றும் அரசாங்கத்தின் வருமானத்தை அதிகரிக்கச் செய்தல் (*Government Revenue Raising*) போன்ற மிக முக்கியமான நிதி விவகாரங்களைக் கவனிக்கும் பொறுப்புகளை மலேசிய நிதி அமைச்சு மேற்கொள்கிறது.  
நிதி அமைச்சர் பதவி மிகவும் மூத்த அரசு பதவியாகக் கருதப்படுகிறது. வரலாற்று அடிப்படையில், முன்பு நிதி அமைச்சர் பதவியை வகித்தவர்களில் பலர் மலேசியப் பிரதமர் அல்லது மலேசிய துணைப் பிரதமராகவும் பணியாற்றி உள்ளார்கள்.  
நிதி அமைச்சராகப் பணியாற்றுவது பிரதமராகப் பொறுப்பு ஏற்பதற்கான முக்கியத் தகுதியாகக் கருதப்பட்டாலும் அது அவசியம் அல்ல என அறியப்படுகிறது. நிதி அமைச்சர் பதவியை வகிக்காமலேயே ஒருவர் மலேசிய நாட்டின் பிரதமராகலாம். தற்போது வரையில், ஐந்து மலேசிய நிதி அமைச்சர்கள் மலேசியப் பிரதமர்களாகப் பதவி வகித்து உள்ளனர்.
# மலேசிய நிதி அமைச்சர்

## அமைச்சர்களின் பட்டியல்

### நிதி அமைச்சர்கள்

நிதி அமைச்சர்களாகப் பின்வரும் நபர்கள் பணியாற்றி உள்ளனர்.  
**அரசியல் கட்சிகள்:**  
| துங்கு அப்துல் ரகுமான்
<small>(துங்கு 1)</small> |
| --- |
# விக்கிப்பீடியா:Statistics/weekly/23-Jun-2024
| 208 | 2401:4900:633D:EABC:167A:F968:F85:CD9 | 0 | 1 | 0 | 0 | 0 | 0 | 0 | 1 | 38 |  |
| 209 | 123.231.86.136 | 0 | 1 | 0 | 0 | 0 | 0 | 0 | 1 | 179 |  |
| 210 | 2402:4000:B112:7159:17DB:8C6A:4BFB:6E62 | 0 | 0 | 0 | 0 | 0 | 0 | 1 | 1 | 0 |  |
| 211 | 103.78.164.114 | 0 | 1 | 0 | 0 | 0 | 0 | 0 | 1 | 2963 |  |
| 212 | 51.252.230.116 | 0 | 1 | 0 | 0 | 0 | 0 | 0 | 1 | 0 |  |
| 213 | 223.224.16.96 | 0 | 1 | 0 | 0 | 0 | 0 | 0 | 1 | 1 |  |
| 214 | 2409:40F4:E:AC73:8000:0:0:0 | 0 | 1 | 0 | 0 | 0 | 0 | 0 | 1 | 221 | } |
# பிந்து மக்களவைத் தொகுதி

**பிந்து மக்களவை தொகுதி** (*Bhind Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி இதன் முதல் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது, பின்னர் இது பொதுத் தொகுதியாக மாற்றப்பட்டது. இந்த தொகுதி முழுமையும் பிந்து மற்றும் ததியா மாவட்டத்தினையும் உள்ளடக்கியது.
# பிந்து மக்களவைத் தொகுதி

## சட்டமன்றப் பிரிவுகள்

தற்போது, எல்லை வரையறைக்குப் பிறகு, இந்த தொகுதியில் பின்வரும் எட்டுச் சட்டமன்றத் தொகுதிகள் உள்ளன.
| 9 | அட்டேர் | பிந்த் | கேமந்த் சத்யதேவ் கட்டாரே | இதேகா |
| --- | --- | --- | --- | --- |
| 10 | பிண்டு | நரேந்திர சிங் குசுவா | பாஜக |  |
| 11 | லகார் | அம்பரிசு சர்மா | பாஜக |  |
| 12 | மேகான் | இராகேசு சுக்லா | பாஜக |  |
| 13 | கோகத் (ப/இ) | கேசவ் தேசாய் | இதேகா |  |
| 20 | சேவ்தா | ததிதா | பிரதீப் அகர்வால் | பாஜக |
| 21 | பாந்தர் (ப/இ) | பூல் சிங் பரையா | இதேகா |  |
| 22 | ததிதா | ராஜேந்திர பாரதி | இதேகா | } |
2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பிந்து மக்களவைத் தொகுதி பின்வரும் எட்டுச் சட்டமன்றத் தொகுதிகளை உள்ளடக்கியது.
| 9 | கோக்த் (ப/இ) | பிந்த் |
| --- | --- | --- |
| 10 | மேகான் |  |
| 11 | அடேர் |  |
| 12 | பிந்து |  |
| 13 | உரோணா |  |
| 14 | இலகார் |  |
| 22 | செவ்தா (ப/இ) | ததிதா |
| 23 | ததியா | } |
# பிந்து மக்களவைத் தொகுதி

## நாடாளுமன்ற உறுப்பினர்கள்

| 1952 | சூரஜ் பிரசாத் | இந்திய தேசிய காங்கிரசு |
| --- | --- | --- |
| 1962 |  |  |
| 1967 | யசுவந்த் சிங் குஷ்வா |  |
| 1971 | விஜய ராஜே சிந்தியா | பாரதிய ஜனசங்கம் |
| 1977 | ரகுபிர் சிங் மச்சந்த் | ஜனதா கட்சி |
| 1980 | காளி சரண் சர்மா | இந்திய தேசிய காங்கிரசு |
| 1984 | கிருஷ்ணா பால் சிங் | இந்திய தேசிய காங்கிரசு |
| 1989 | நரசிங் ராவ் தீட்சித் | பாரதிய ஜனதா கட்சி |
| 1991 | யோகானந்த் சரசுவதி |  |
| 1996 | இராம் லகான் சிங் |  |
| 1998 |  |  |
| 1999 |  |  |
| 2004 |  |  |
| 2009 | அசோக் சாவிராம் ஆர்கல் |  |
| 2014 | பாகீரத் பிரசாத் |  |
| 2019 | சந்தியா ரே |  |
| 2024 |  |  |
# சம்பூர் சமர்

**சம்பூர் சமர்** (*Battle of Sampur*) என்பது இலங்கை உள்நாட்டுப் போரின்போது 2006 இல் சம்பூர் நகருக்காக நடந்த ஒரு சமராகும்.
# சம்பூர் சமர்

## பின்னணி

உள்நாட்டுப் போர் மீண்டும் தொடங்கியதிலிருந்து, திருக்கோணமலையில் உள்ள மூலோபாய முக்கியத்துவம் வாய்ந்த இலங்கை கடற்படைத் தளமானது, திருகோணமலையில் இருந்து கொடியார் குடாவிற்கு அப்பால் அமைந்துள்ள சம்பூர் மற்றும் அதனைச் சுற்றியுள்ள பகுதிகளில் உள்ள விடுதலைப் புலிகளின் பீரங்கி நிலைகளால் பெரும் அச்சுறுத்தலுக்கு உள்ளாகியுள்ளதாக இராணுவ அமைப்புகள் மத்தியில் கவலை அதிகரித்தது. அப்பகுதியில் உள்ள விடுதலைப் புலிகளின் தளங்களில் இருந்து வீசப்படும் பீரங்கி குண்டுகள் கடற்படைத் தளத்தை முடக்கி, அதை முற்றாக ஸ்தம்பிக்கச் செய்து, யாழ்ப்பாணத்திற்கான ஒரேயொரு இராணுவ விநியோகச் சங்கிலியை துண்டித்துவிடும் நிலை இருந்தது. கடற்படைக் கப்பல்களின் அனைத்து நகர்வுகளும் விடுதலைப் புலிகளின் தொடர்ச்சியான கண்காணிப்பின் கீழ் இருந்துவந்தன. என புலிகள் ஒப்புக் கொண்டதுடன் தமது போராளிகள் மூலோபாய முக்கியத்துவம் வாய்ந்த அந்த நகரத்திலிருந்து வெளியாறியதாகவும் கூறினர். 2002 ஆம் ஆண்டில் போர்நிறுத்த ஒப்பந்தத்தில் கையெழுத்திட்ட பின்னர் ஏற்பட்ட முதல் குறிப்பிடத்தக்க பிராந்திய மாற்றம் இதுவாகும். இந்த தாக்குதலில் 33 வீரர்களை இழந்ததாக இலங்கை ராணுவம் கூறியது. மேலும் 200க்கும் மேற்பட்ட விடுதலைப் புலிகளின் போராளிகள் கொல்லப்பட்டதாகவும் இலங்கை இராணுவம் கூறியது. இராணுவத் தாக்குதலின் விளைவாக 97 பொதுமக்கள் கொல்லப்பட்டதாகவும், 215 இக்கும் மேற்பட்ட பொதுமக்கள் காயமடைந்ததாகவும் விடுதலைப் புலிகள் கூறினர். இந்த தாக்குதல் இலங்கை இராணுவத்தின் போர் நிறுத்த ஒப்பந்தத்தை மீறிய செயல் என்று புலிகள் சுட்டிக் காட்டினர்.
# 1-நாப்தைலமீன்

**1-நாப்தைலமீன்** (*1-Naphthylamine*) என்பது நாப்தலீனில் இருந்து பெறப்பட்ட ஓர் அரோமாட்டிக்கு அமீன் ஆகும். இது சிறுநீர்ப்பை புற்றுநோயை ஏற்படுத்தும். நிறமற்ற ஊசிகளாகப் படிகமாகும் இச்சேர்மம் 50 பாகை செல்சியசு வெப்பநிலையில் உருகக்கூடியதாகும். விரும்பத்தகாத வாசனையைக் கொண்டிருக்கும். எளிதில் பதங்கமாகும். காற்றில் வெளிப்பட்டால் பழுப்பு நிறத்திற்கு மாறும். பல்வேறு சாயங்கள் தயாரிக்க உதவும் ஒரு முன்னோடிச் சேர்மமும் ஆகும்.
# 1-நாப்தைலமீன்

## தயாரிப்பும் வினைகளும்

இரும்பு மற்றும் ஐதரோகுளோரிக் அமிலத்தை 1-நைட்ரோ நாப்தலீனுடன் சேர்த்து குறைத்தல் வினைக்கு உட்படுத்தி தொடர்ந்து வாலை வடித்தலுக்கு உட்படுத்துவதன் மூலம் 1-நாப்தைலமீன் தயாரிக்கப்படுகிறது.
# சம்சா (எழுத்தாளர்)

**ஏ. என். சுவாமி வெங்கடாத்ரி ஐயர்** (*A. N. Swamy Venkatadri Iyer*) (13 ஜனவரி 1898 - 14 பிப்ரவரி 1939), **சம்சா** என்ற புனைப்பெயரால் அறியப்பட்டவர், 20 ஆம் நூற்றாண்டின் தொடக்கத்தில் கன்னட மொழியில் எழுதிவந்த இந்திய வரலாற்று நாடக ஆசிரியர் ஆவார். இவரது நாடகங்கள் *சுகுண கம்பீரா*, *விகட விக்ரமராய* மற்றும் *பெட்டட அரசு* ஆகியவை மேடை நாடகங்களாக உருவாக்கப்பட்டு கர்நாடகாவில் உள்ள பல்வேறு பல்கலைக்கழகங்களில் பாடநூல்களாகப் பரிந்துரைக்கப்பட்டுள்ளன. He was called as *Shakespeare of Kannada Drama*. இவர் “கன்னட நாடகத்தின் ஷேக்ஸ்பியர் ” என்று அழைக்கப்பட்டார். அரசுக்கு சொந்தமான இரவீந்திர கலாசேத்ரா வளாகத்தில் உள்ள ஒரு திறந்தவெளி அரங்கத்திற்கு சம்சா அரங்கம என பெயரிடப்பட்டது.
# சம்சா (எழுத்தாளர்)

## தனிப்பட்ட வாழ்க்கை

முந்தைய மைசூர் மாநிலத்திலுள்ள எலந்தூரில் நரசிம்ம பண்டிதருக்கும் கௌரம்மாவுக்கும் வெங்கடாத்ரி ஐயர் என்ற பெயரில் சம்சா பிறந்தார். மைசூர், ஹாசன், மும்பை மற்றும் பிற இடங்களில் பல்வேறு பள்ளிகள் மற்றும் அலுவலகங்களில் ஆசிரியர் மற்றும் எழுத்தராக பணியாற்றினார். இவர் தனது விசித்திரமான நடத்தைக்காக அறியப்பட்டார். திருமணமாகாமல் தனிமையான வாழ்க்கையை நடத்தினார். இவர் மற்றவர்களால் தனக்கு துன்பம் ஏற்படுகிறது என்ற மனநிலையிலேயே இருந்தார். இதனால் ஓரிடத்திலிருந்து இன்னொரு இடத்திற்கு அலைந்து திரிந்தார்.
# சம்சா (எழுத்தாளர்)

## எழுத்தாளர்

சம்சா 23 க்கும் மேற்பட்ட நாடகங்களை எழுதியதாகக் கூறப்படுகிறது. அவற்றில் 6 மட்டுமே கிடைத்துள்ளன. நவீன கன்னட இலக்கியத்தின் முதல் வரலாற்று நாடக ஆசிரியராக இவர் கருதப்படுகிறார். இவரது நாடகங்கள் மைசூர் இராச்சியத்தில் மைசூர் மன்னர்களின் நிர்வாகம் மற்றும் வரலாற்றை அடிப்படையாகக் கொண்டவை. அலேகானதா என்ற பழைய கன்னட மொழியை இவர் நாடகங்களில் பயன்படுத்தினார்.
# சம்சா (எழுத்தாளர்)

## இறப்பு

மைசூரில் உள்ள சத்வித்யா பள்ளியில் இவர் தனது வாழ்க்கையின் கடைசி ஆண்டுகளைக் கழித்து வந்தார். 1939 பிப்ரவரி 14 அன்று பள்ளியலுள்ள ஒரு சிறிய அறையில் சம்சா தற்கொலை செய்து கொண்டார். இவர் ஒரு தற்கொலைக் குறிப்பை விட்டுச் சென்றார்:
# ஆய்லர்-மெக்லாரின் வாய்பாடு

கணிதத்தில் **ஆய்லர்-மெக்லாரின் வாய்பாடு** (*Euler–Maclaurin formula*) என்பது, ஒரு தொகையீட்டுக்கும் அதனுடன் நெருங்கிய தொடர்புள்ள ஒரு கூட்டுகைக்கும் இடையேயுள்ள வித்தியாசத்தைக் காணவுதவும் ஒரு வாய்பாடு ஆகும். இவ்வாய்பாடு, முடிவுறு கூட்டுத்தொகைகளைக் கொண்டு தொகையீடுகளை தோராயப்படுத்துவதற்குப் பயன்படுகிறது. மேலும் மறுதலையாக, முடிவுறு கூட்டுத்தொகைகளையும், முடிவுறா தொடர்களையும், தொகையீடுகளையும் நுண்கணிதமுறைகளையும் கொண்டு கணக்கிடவும் பயன்படுகிறது.  
கணிதவியலாளர்கள் லியோனார்டு ஆய்லர், காலின் மெக்லாரின் ஆகிய இரு கணிதவியலாளர்களாலும் தனித்தனியாக இவ்வாய்பாடு ஏறக்குறைய 1735 இல் கண்டுபிடிக்கப்பட்டது. ஆய்லருக்கு இது, மெதுவாக ஒருங்கும் முடிவுறாத் தொடர்களைக் கணக்கிடத் தேவைப்பட்டது. மெக்லாரின் தொகையீடுகளைக் கணிக்கிடுவதற்கு இவ்வாய்பாட்டைப் பயன்படுத்தினார்.
# ஆய்லர்-மெக்லாரின் வாய்பாடு

## வாய்பாடு

இரண்டும் இயல் எண்கள்; , என்ற இடைவெளியில் இன் மெய்யெண் மதிப்புகளுக்கு, ஒரு மெய் அல்லது சிக்கலெண் மதிப்புக்கொண்ட தொடர்ச்சியான சார்பு எனில்:
<math display=block>I = \int_m^n f(x)\,dx</math>
என்ற தொகையீட்டைக் கீழ்வரும் கூட்டுதொகையாகவும், (எதிர் மாறாகவும்) தோராயப்படுத்தலாம்.
<math display=block>S = f(m + 1) + \cdots + f(n - 1) + f(n)</math>  
ஆய்லர்-மெக்லாரின் வாய்பாடானது, கூட்டுத்தொகைக்கும் தொகையீட்டுக்கும் உள்ள வித்தியாசத்தை இடைவெளியின் இறுதிப்புள்ளிகளில் காணப்படும் உயர்வரிசை வகையீடுகளைக் கொண்டு கணக்கிடுகிறது.  
நேர்ம முழு எண்ணுக்கு, இடைவெளியில், சார்பானது தடவைகள் வகையிடத்தக்கதாக இருந்தால்:
<math display=block>S - I = \sum_{k=1}^p {\frac{B_k}{k!} \(f^{(k - 1)}(n) - f^{(k - 1)}(m)\)} + R_p,</math>
இதில், என்பது ஆவது பெர்னோலி எண் ; என்பது பிழை உறுப்பு; இப்பிழை உறுப்பின் மதிப்பானது, , , , ஆகியவற்றைச் சார்ந்தும், இன் பொருத்தமான மதிப்புகளுக்குச் சிறியதாகவும் இருக்கும்.  
ஐத் தவிர பிற ஒற்றை பெர்னோலி எண்கள் பூச்சியமாக இருக்குமென்பதால், பெரும்பாலும் இவ்வாய்பாடு, இரட்டைக் கீழொட்டுக்களைக் கொண்டு இவ்வாய்பாடு எழுதப்படுகிறது:
<math display=block>\sum_{i=m}^n f(i) =
\int^n_m f(x)\,dx + \frac{f(n) + f(m)}{2} +
\sum_{k=1}^{\\lfloor \frac{p}{2}\\rfloor} \frac{B_{2k}}{(2k)!} \(f^{(2k - 1)}(n) - f^{(2k - 1)}(m)\) + R_p,
</math>
:::(அல்லது)
<math display=block>\sum_{i=m+1}^n f(i) =
\int^n_m f(x)\,dx + \frac{f(n) - f(m)}{2} +
\sum_{k=1}^{\\lfloor \frac{p}{2}\\rfloor} \frac{B_{2k}}{(2k)!} \(f^{(2k - 1)}(n) - f^{(2k - 1)}(m)\) + R_p.
</math>
# ஆய்லரின் வகைக்கெழுச் சமன்பாடு

கணிதத்தில், **ஆய்லரின் வகைக்கெழுச் சமன்பாடு** (*Euler's differential equation*) என்பது ஆய்லரின் பெயரால் அழைக்கப்படும் கீழ்வரும் நேரியலற்ற சாதாரண வகையீட்டுச் சமன்பாடு ஆகும்:  
:<math>\frac{dy}{dx} + \frac{\sqrt{a_0+a_1y +a_2 y^2 + a_3 y^3 + a_4 y^4}}{\sqrt{a_0+a_1x +a_2 x^2 + a_3 x^3 + a_4 x^4}} = 0</math>  
இதுவொரு மாறிகளைப் பிரிக்கக்கூடிய சமன்பாடாகும். இதன் தீர்வு பின்வரும் தொகையீட்டுச் சமன்பாட்டால் பெறப்படுகிறது:  
:<math>\int \frac{dy}{\sqrt{a_0+a_1 y + a_2 y^2 + a_3 y^3 + a_4 y^4}} + \int \frac{dx}{\sqrt{a_0+a_1 x + a_2 x^2 + a_3 x^3 + a_4 x^4}} = c </math>
# டார்பூக்சின் வாய்பாடு

கணிதத்தின் பகுவியலில், **டார்பூக்சின் வாய்பாடு** (*Darboux's formula*) என்பது தொகையீடுகளைக் கொண்டு,தொடர்களின் கூட்டுகை காண்பதற்கும், முடிவிலாத் தொடர்களைக் கொண்டு தொகையீடுகளைக் காண்பதற்கும் பயன்படுகிறது. 1876 இல் பிரெஞ்சுக் கணிதவியலாளர் ஜீன் காஸ்டன் டார்பூக்சால், இவ்வாய்பாடு அறிமுகப்படுத்தப்பட்டது. சிக்கலெண் தளத்திலும் பயன்படுவகையில் ஆய்லர்-மெக்லாரின் வாய்பாட்டைப் பொதுமைப்படுத்தப்பட்டுப் பெறப்பட்டதே டார்பூக்சின் வாய்பாடாகும். இவ்வாய்பாட்டைப் பயன்படுத்தி, நுண்கணிதத்திலிருந்து டெய்லர் தொடரைப் பெறமுடியும்.
# டார்பூக்சின் வாய்பாடு

## கூற்று

*φ*(*t*) என்பது *n* படியுள்ளதொரு பல்லுறுப்புக்கோவை; மேலும், *f* ஒரு பகுமுறைச் சார்பு எனில்:  
: <math>
\begin{align}
& \sum_{m=0}^n (-1)^m (z - a)^m \[\varphi^{(n - m)}(1)f^{(m)}(z) - \varphi^{(n - m)}(0)f^{(m)}(a)\] \\
= {} & (-1)^n(z - a)^{n + 1}\int_0^1\varphi(t)f^{(n+1)}\[a + t(z - a)\]\, dt.
\end{align}
</math>  
தொடர்ந்த பகுதி தொகையிடல்கள் மூலம் இவ்வாய்பாட்டை நிறுவலாம்.
# டார்பூக்சின் வாய்பாடு

## சிறப்பு வகைகள்

- டார்பூக்சின் வாய்பாட்டில் *&phi;* ஐ ஒரு பெர்னூலியின் பல்லுறுப்புக்கோவையாகக் கொண்டால் ஆய்லர்-மெக்லாரின் வாய்பாடு கிடைக்கப்பெறும்.
- *φ* ஐ, (*t*&nbsp;−&nbsp;1)<sup>*n*</sup> என எடுத்துக்கொண்டால் டெய்லர் தொடர் கிடைக்கும்.
# எங்கனோ எலி

**எங்கனோ தீவு எலி** (*Enggano rat*; *ரேட்டசு என்கானசு*) என்பது முரிடே குடும்பத்தைச் சேர்ந்த கொறிணிச் சிற்றினமாகும். இது இந்தோனேசியா எங்கனோ தீவில் மட்டுமே காணப்படுகிறது. எங்கனோ தீவு எலி மிகவும் ஆபத்தான நிலையில் உள்ளது. இது குறித்த தகவல்கள் ஒரு நூற்றாண்டுக்கும் மேலாகச் சேகரிக்கப்படவில்லை, எனவே இது மிகவும் அழிந்திருக்கலாம்.
# கெய்னால்தி எலி

**கெய்னால்தி எலி** (*Hainald's rat*) என்பது முரிடே குடும்பத்தில் *ரேட்டசு* பேரினத்தினைச் சார்ந்த ஒரு சிற்றினம் ஆகும். இது இந்தோனேசியா புளோரசு தீவில் மட்டுமே காணப்படும் அகணிய உயிரி. இது ஒரு சிறிய அளவிலான சிற்றினமாகும். இதன் உடல் நிறை சுமார் 40 முதல் 100 கிராம் ஆகும். மேலும் இது நிலப்பரப்பில் வளை அமைத்து வாழும் எனக் கருதப்படுகிறது. இது அடர் காடுகள் நிறைந்த, மலைப்பாங்கான வாழ்விடங்களை விரும்புகிறது.
# பெர்ட்ரான்டின் எடுகோள்

கணிதத்தின் எண்கோட்பாட்டில், **பெர்ட்ரான்டின் எடுகோள்** (*Bertrand's postulate*) என்பது கீழ்வரும் தேற்றத்தைக் குறிக்கும்:  
ஒவ்வொரு முழு எண் <math>n > 3</math> க்கும்,
:<math>n < p < 2n - 2.</math> என்றவாறு குறைந்தபட்சமாக ஒரு பகா எண் <math>p</math> இருக்கும்.  
இதைவிடக் குறைந்த கட்டுப்பாடுடைய வடிவம்:  
ஒவ்வொரு முழுஎண் <math>n > 1</math> க்கும்,
:<math>n < p < 2n.</math> என்றவாறு குறைந்தபட்சமாக ஒரு பகா எண் <math>p</math> இருக்கும்.  
மற்றொரு வடிவம்:  
<math>n \ge 1</math> ஆக இருக்கும்பொழுது, <math>p_n</math> ஆனது <math>n</math> ஆவது பகா எண் எனில்:
:<math> p_{n+1} < 2p_n.</math> ஆக இருக்கும்.  
இக்கூற்றானது முதலில் 1845 இல் பிரெஞ்சு கணிதவியலாளர் ஜோசப் பெர்ட்ரான்டால் அனுமானமாகத் தெரிவிக்கப்பட்டது. (1822–1900). பெர்ட்ரான்டால், <math>2 \le n \le 3\,000\,000</math> என அமையும் அனைத்து முழுஎண்களுக்கும் இக்கூற்று பொருந்துவது சரிபார்க்கப்பட்டது.  
இவரது இந்த அனுமானம் 1852 இல் உருசியக் கணிதவியலாளர் கெபிஸ்ஹேவால் (1821–1894) முழுமையாக நிறுவப்பட்டது. இதனால் இந்த எடுகோள், **பெர்ட்ரான்டு-கெபிஸ்ஹேவ் தேற்றம்** அல்லது **கெபிஸ்ஹேவின் தேற்றம்** என அழைக்கப்படுகிறது. கெபிஸ்ஹேவின் தேற்றத்தை <math>\pi(x)</math>, பகாத்தனி-எண்ணும் சார்புடனான (<math>x</math> ஐ விடச் சிறிய அல்லது சமமான பகாஎண்களின் எண்ணிக்கை) தொடர்பு என்றும் அழைக்கலாம்:
:<math>\pi(x) - \pi\bigl(\tfrac{x}{2}\bigr) \ge 1, \text{ for all } x \ge 2.</math>
# பெர்ட்ரான்டின் எடுகோள்

## விளைவுகள்

- 1 உடன் கூடிய பகாஎண்களின் தொடர்வரிசையானது, ஒரு "முழுமையான தொடர்வரிசை"யாக இருக்கும். ஏனெனில் ஒவ்வொரு பகாஎண்ணையும் (1 உட்பட) அதிகபட்சமாக ஒரு முறை மட்டுமே பயன்படுத்தி, எந்தவொரு நேர்ம முழுஎண்ணையும் பகாஎண்களின் கூட்டுதொகையாக எழுதமுடியும்.
- 1 மட்டுமே, முழு எண்ணாகவுள்ள ஒரேயொரு இசை எண்.
# விஜயகரிசல்குளம்

**விஜயகரிசல்குளம்** என்பது தமிழ்நாட்டின் விருதுநகர் மாவட்டம், வெம்பக்கோட்டை வட்டம், வெம்பக்கோட்டை ஊராட்சி ஒன்றியத்தில் உள்ள விஜயகரிசல்குளம் ஊராட்சியில் அமைந்த கிராமம் ஆகும். இக்கிராமத்தில் தீப்பெட்டி உற்பத்தியை குடிசைத்தொழிலாக செய்கின்றனர்.
# விஜயகரிசல்குளம்

## அமைவிடம்

விஜயகரிசல்குளம், மாவட்டத் தலைமையிடமான விருதுநகரிலிருந்து தென்மேற்கே 42.6 கிலோ மீட்டர் தொலைவிலும்; தாலுகா தலைமையிடமான வெம்பக்கோட்டைக்கு வடகிழக்கே 5 கிலோ மீட்டர் தொலைவிலும் உள்ளது.
# விஜயகரிசல்குளம்

## மக்கள் தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, விஜயகரிசல்குளம் கிராமத்தின் மொத்த மக்கள் தொகை 3,981 ஆகும். அதில் தாழ்த்தப்பட்ட பட்டியல் இன மக்கள் 298 ஆக உள்ளனர்.
# விஜயகரிசல்குளம்

## தொல்லியல் அகழாய்வு

விஜயகரிசல்குளத்தில் தமிழ்நாடு அரசு அரசின் தொல்லியல் துறை அகழாய்வு பணி மேற்கொண்டு வருகிறது. மூன்றாம் கட்ட அகழாய்வின் போது சூன் 2024ல் சுடுமண்ணால் ஆன பெண் தலை பொம்மை கண்டெடுக்கப்பட்டது.
# நெல் வயல் எலி

**நெல் வயல் எலி** (*Ricefield rat-ரேட்டசு அர்ஜெண்டிவெண்டர்*) என்பது தென்கிழக்காசியா முழுவதும் காணப்படும் ஓர் எலி சிற்றினமாகும்.
# நெல் வயல் எலி

## விளக்கம்

நெல் வயல் எலி ஒரு நடுத்தர அளவிலான எலியாகு. இது பச்சை மஞ்சள்-பழுப்பு மற்றும் கருப்பு நிற உரோமங்கள் உடல் முழுவதும் காணப்படும். இதன் வயிற்றின் நடுப்பகுதியில் சாம்பல் நிறத்தில் வெள்ளை விலா மடிப்புடன் காணப்படும். இவை உளி போன்ற வெட்டுப்பல்லினைக் கொண்டுள்ளன. நெல் வயல் எலியின் உடல் நீளம் 304 முதல் 400 மி.மீ. இதில் வால நீளம் 140 முதல் 200 மி.மீ. ஆகும். மண்டையோட்டின் நீளம் 37 முதல் 41 மி.மீ. ஆகும். இதனுடைய சராசரி எடை 97 முதல் 219 கிராம் ஆகும். பெண் எலி 12 பால்மடிகளைக் கொண்டுள்ளது.
# நெல் வயல் எலி

## நடத்தை

நெல் வயல் எலி ஒரு மேலாதிக்க ஆண் மற்றும் பெண் கொண்ட பெரிய குழுக்களாக வாழ்கிறது. தாக்கப்பட்டாலோ அல்லது தொந்தரவு செய்யப்பட்டாலோ இவை சத்தம் உடும். *ரேட்டசு அர்ஜென்டிவென்டரின்* உணவில் முக்கியமானவையாகக் கரையான், பூச்சி, வெட்டுக்கிளி, நத்தை, விதைகள், கொட்டைகள், அரிசி, காய்கறிகள் மற்றும் பழங்கள் உள்ளன. இவை இரவில் உணவு சேகரிக்கின்றன. அந்தி மற்றும் விடியற்காலையில் தீவிரமாகச் செயல்படும். இவை தாவரங்கள், களைகள் அல்லது முதிர்ந்த வயல்களில் காணப்படுகின்றன. இது 3 வாரக் கர்ப்பத்திற்குப் பின் ஒரு முறை 5 முதல் 10 குட்டிகளைப் பெற்றெடுக்கிறது.
# நெல் வயல் எலி

## வாழ்விடம்

- சவன்னா அல்லது புல்வெளி.  
தென்கிழக்காசியா முழுவதும் நெல் வயல் பகுதியில் இந்தோசீனா பிராந்தியம், தாய்லாந்து, தீபகற்ப மலேசியா, இந்தோனேசியா, பிலிப்பீன்சு மற்றும் நியூ கினி ஆகிய நாடுகளில் முக்கிய கொறிணியாக உள்ளன.  
கம்போடியாவில் மனித உணவின் ஒரு பகுதியாக இல்லாவிட்டாலும், பெரும்பாலும் இந்த எலிகள் வியட்நாமிற்கு ஏற்றுமதிச் செய்யப்படுகின்றன. சூன் மற்றும் சூலை மாதங்களில் நெல் அறுவடைக்குப் பிறகு இந்த எலிகள் அதிகமாகப் பிடிக்கப்படுகின்றன. இதன் உணவுப் பற்றாக்குறைக் காலம் பருவகால மழையுடன் ஒத்துப்போகிறது. எனவே கொறிணிகள் தரையின் மேற்பகுதிக்கு இறை தேட உந்தப்படுகின்றன. இங்கு இவற்றைப் பொறிகள் வைத்துப் பிடிக்கின்றன.
# நெல் வயல் எலி

## ஒட்டுண்ணிகள்

நெல் வயல் எலியின் ஒட்டுண்ணியாக *இசுகிசுடோசோமா இசுபிண்டேல்* உள்ளது*.*  
-
# மலேசிய உத்தாரா பல்கலைக்கழகம்

**மலேசிய உத்தாரா பல்கலைக்கழகம்** (*University Utara Malaysia*, மலாய்: *Universiti Utara Malaysia*) என்பது மலேசியா, கெடா, சிந்தோக் புறநகர்ப் பகுதியில் உள்ள ஒரு பொது மேலாண்மை பல்கலைக்கழகம் ஆகும். இந்தப் பல்கலைக்கழகத்திற்கு கோலாலம்பூரில் ஒரு கிளை வளாகம் உள்ளது.  
கிராமப்புறத்தில் அமைந்துள்ள இந்தப் பல்கலைக்கழகத்தின் முதனமை வளாகம்; "பசுமைக் காட்டில் உள்ள பல்கலைக்கழகம்" என்று பொதுவாகக் குறிப்பிடப்படுகிறது.
# மலேசிய உத்தாரா பல்கலைக்கழகம்

## பொது

இந்தப் பல்கலைக்கழகம் 16 பிப்ரவரி 1984-இல் நிறுவப்பட்டது. 2023-ஆம் ஆண்டில், கியூஎஸ் உலக பல்கலைக்கழக தரவரிசையில் 481-ஆவது இடத்தைப் பிடித்தது. அதே 2023-ஆம் ஆண்டில், டைம்ஸ் உலக உயர்க் கல்வித் தரவரிசையில் 99-ஆவது இடத்தைப் பிடித்தது. அந்த வகையில் மலேசியப் பல்கலைக்கழகங்களின் தரவரிசையில் மூன்றாவது இடத்தைப் பிடித்தது.
# மலேசிய உத்தாரா பல்கலைக்கழகம்

## வரலாறு

ஆகஸ்டு 1983-இல் மலேசிய கல்வி அமைச்சு ஒரு பல்கலைக்கழகத்தைக் கட்டுவதற்குத் திட்டம் வகுத்த போது கட்டுமானத் திட்டமிடலும் தொடங்கியது. 19 அக்டோபர் 1983 அன்று, கெடாவில் பல்கலைக்கழகத்தைக் கட்டுவதற்கு மலேசிய அமைச்சரவை ஒப்புதல் அளித்தது.  
அந்தக் கட்டத்தில், இந்தத் திட்டம் "ஆறாவது பல்கலைக்கழக திட்டம்" என்று அழைக்கப்பட்டது. பல மாதங்களுக்குப் பிறகு, ஆறாவது பல்கலைக்கழகத்தின் தற்காலிக வளாகம், மலேசிய உத்தாரா பல்கலைக்கழகம் என்று பெயரிடப்பட்டது. பின்னர் 15 பிப்ரவரி 1984-இல் ஜித்ராவில் அதிகாரப்பூர்வமாகத் திறக்கப்பட்டது.
# மலேசிய உத்தாரா பல்கலைக்கழகம்

## வரலாறு

### தாருல் அமான் வளாகம்

முதல் கல்வியாண்டு சூன் 1984-இல் தொடங்கியது. அந்த வேளையில், தாருல் அமான் வளாகம் பண்டார் தாருல் அமான் நகர்ப்பகுதியில் 62 ஏக்கர் நிலப்பரப்பில் இருந்தது. இந்த வளாகம் அலோர் ஸ்டாருக்கு வடக்கே 18 கி.மீ. தொலைவிலும், ஜித்ராவிலிருந்து 4.8 கி.மீ. தொலைவிலும் இருந்தது.  
இதற்கிடையில், நிரந்தர வளாகத்திற்கான பணிகளும் தொடங்கின. குபாங் பாசு மாவட்டத்தின் சிந்தோக் நகரில்1,061 எக்டேர் பரப்பளவில் கட்டுமான வேலைகள் தொடங்கின. அலோர் ஸ்டாருக்கு வடக்கே 48 கி.மீ. தொலைவிலும், மலேசியா-தாய்லாந்து எல்லைக்கு அருகில் உள்ள சிறிய நகரமான சாங்லூன் நகருக்கு கிழக்கே 10 கி.மீ. தொலைவிலும் நிரந்தர வளாகம் அமையப் பெற்றது.
# மலேசிய உத்தாரா பல்கலைக்கழகம்

## வரலாறு

### சிந்தோக் வளாகம்

சிந்தோக் வளாகம் என குறிப்பிடப்படும் நிரந்தர வளாகம் 15 செப்டம்பர் 1990-இல் செயல்படத் தொடங்கியது. இந்த வளாகம் ஒரு முன்னாள் ஈயச் சுரங்கப் பகுதியில், பசுமையான வெப்பமண்டல காடுகளின் பள்ளத்தாக்கில் உள்ளது. நீல நிற மலைகளால் சூழப்பட்டுள்ள இந்த வளாகத்தின் நடுவில் சிந்தோக் ஆறு; பாடாக் ஆறு என இரண்டு ஆறுகள் ஓடுகின்றன.  
**RM** **580** மில்லியன் ரிங்கிட் செலவில் கட்டப்பட்ட சிந்தோக் வளாகம் 17 பிப்ரவரி 2004-இல் கெடா சுல்தான் சாலேவுதீன் அவர்களால் திறப்புவிழா கண்டது.
# அச்சே எலி

**அச்சே எலி** (*Aceh rat-ரேட்டசு பிளாங்கோரம்*) என்பது முரிடே குடும்பத்தைச் சேர்ந்த கொறிணி சிற்றினமாகும். அச்சே எலி பன்னாட்டு இயற்கைப் பாதுகாப்புச் சங்கத்தின் செம்பட்டியலில் தரவு போதாது இனமாகப் பட்டியலிடப்பட்டுள்ளது. ஏனெனில் இரண்டு மாதிரிகள் மட்டுமே இதுவரை பதிவு செய்யப்பட்டுள்ளன. மேலும் சிற்றினத்தினைப் பற்றி அதிகம் அறியப்படவில்லை.  
அச்சே எலி இந்தோனேசியாவினைப் பூர்வீகமாகக் கொண்டது. இது 1097 உயர குனுங் லியூசர் தேசியப் பூங்காவின் அச்சேவில் பிளாங்னங்கா அடிப்படை முகாமின் மலையகப்பகுதியில் பகுதியில் மட்டுமே அறியப்படுகிறது. அச்சே எலி தாழ் நிலக் காடுகளை விரும்புவதாக நம்பப்படுகிறது.
# நெசோகியா

***நெசோகியா*** (*Nesokia*) என்பது மேற்கு ஆசியாவிலும் மத்திய ஆசியாவிலும் காணப்படும் முரிடே குடும்பத்தைச் சேர்ந்த கொறித்துண்ணியின் பேரினமாகும், இது **குட்டை வால் பெருச்சாளி** என்று அழைக்கப்படுகிறது.
# நெசோகியா

## சிற்றினங்கள்

பேரினம் *நெசோகியா* கீழ்க்கண்ட இரண்டு சிற்றினங்களைக் கொண்டது.  
- குட்டை வால் பெருச்சாளி (*நெசோகியா இண்டிகா*) <small>கிரே, 1842</small>
- பன் குட்டை வால் பெருச்சாளி (*நெசோகியா பன்னீ*) <small> (கஜுரியா, 1981) </small>
# சத்நாமிகள்

**சத்நாமிகள்** (Satnampanth, also called Satnami Samaj, Satnami movement) என்பவர்கள் வட இந்தியாவில் குரு ரவிதாசரை பின்பற்றும் தலித் மக்கள் ஆவர். சத்நாமி சம்பிரதாயத்தை, ரவிதாசரின் சீடரான *பீர் பான்* (1543-1620) என்பவர் தற்போதைய அரியானா மாநிலத்தின் மகேந்திரகர் மாவட்டத்திலுள்ள நர்னௌல் நகரத்தில் நிறுவினார்.சத்நாமிகளின் மூன்று பண்புகள்: பக்தருக்கான ஆடையை அணிதல்; நியாயமான வழிகளின் பொருள் ஈட்ட வேண்டும் மற்றும் எந்த வகையான அநீதியையும் அட்டூழியத்தையும் தாங்கிக் கொள்ளக் கூடாது.குரு ரவிதாசருக்கு அடுத்து சத்நாமிகள் இரண்டாவதாக கொண்டாடப்படுவர் ஜெகசீவன் தாஸ் ஆவார். இவர் மொகலாயப் பேரரசர் அக்பர் காலத்தவர் ஆவார். சத்நாமிகள் இயக்கம் 21 ஏப்ரல் 1657 அன்று அலுவல் ரீதியாக அபா சிங் என்பவரால் நிறுவப்பட்டது.இவ்வியக்கத்தினர் தங்கள் பெயருக்குப் பின்னால் **சத்நாமி** என்று இட்டுக் கொள்வார்கள். இம்மரபினர் தங்கள் தலைகளை மொட்டையடித்துக் கொள்வர்.
# சத்நாமிகள்

## 1672 சத்நாமிகள் கிளர்ச்சி

முகலாய மாமன்னர் அவுரங்கசீப் முஸ்லீம் அல்லாதவர்கள் மீது ஜிஸ்யா வரியை விதித்த காரணத்தாலும், இந்து கோயில்கள் மற்றும் கட்டிடங்கள் இடித்த காரணத்தினாலும் சத்நாமிகள் அவுரங்கசீப்பிற்கு எதிராக 1672ல் பெருங்கிளர்ச்சி செய்தனர். ஒரு முகலாய படைவீரன் ஒரு சத்நாமியை கொன்றதால் இக்கிளர்ச்சிக்கு காரணமாயிற்று. இதனால் முகலாய படையினர் சத்நாமிகள் மீது அடக்குமுறை கையாண்டனர். இதன் காரணாமாக 5,000 சத்நாமிகள் ஆயுதம் ஏந்தி முகலாய நிர்வாகத்திற்கு எதிராக செய்த கிளர்ச்சியில் பல மசூதிகள் இடிக்கப்பட்டது. இதனால் கோபம் கொண்ட அவுரங்கசீப் தலைமையில் 10,000 படைவீரர்கள் சத்நாமிகளுக்கு எதிராக களத்தில் இறங்கியது. இந்த கிளர்ச்சியில் 2,000 சத்நாமிகள் கொல்லப்பட்டதுடன், அவர்களின் வீடுகள் இடிக்கப்பட்டது. இதனால் மீதமிருந்த சத்நாமிகள் தங்கள் தலைவர் மற்றும் அமைப்பு இன்றி வாழ்ந்தனர்.
# சத்நாமிகள்

## புத்துயிர் பெறுதல் மற்றும் பிரச்சாரம்

1714ல் சத்நாமி மரபு மீண்டும் புத்துயிர் பெற்றது.ஜெகசீவன் தாஸ் தலைமியில் சத்நாமி மரபு இரண்டாம் முறையாக மறுமலர்ச்சி பெற்றது. மூன்றாம் மறுமலர்ச்சி காசிதாஸ் தலைமையில் மறுமலர்ச்சி பெற்றது. தற்போதைய சத்தீஸ்கர் மாநிலத்தில், சத்நாமிகளின் அமைப்பின் தலைமையிடம் 1780ல் நிறுவப்பட்டது.
# சத்நாமிகள்

## வழிபாட்டு முறை

சத்நாமிகள் வழிபாட்டின் போது மூன்று முறை **சத்நாம்** என உச்சரிப்பார்கள்.மேலும் சத்நாமிகள் இராமர் மற்றும் அனுமரை வழிபடுவார்கள். மேலும் நவராத்திரி விழாவை சிறப்பாக கொண்டாடுவார்கள்.
# சத்நாமிகள்

## சின்னம்

சத்நாமிகள் முன் நெற்றியில் சாம்பாலால் நேர் கோடு இட்டுக்கொள்வார்கள். இந்த நேர்கோடு அனுமானுக்கான பிரசாதம் ஆகும். .
# கோனேரிராஜபுரம் வைத்தியநாத ஐயர்

**கோனேரிராஜபுரம் வைத்தியநாத ஐயர்** (*Konerirajapuram Vaidyanatha Ayyar*) (1878–1921) தமிழ்நாட்டைச் சேர்ந்த கருநாடக இசைப் பாடகராவார். 1971 ஆம் ஆண்டில் சங்கீத கலாநிதி பட்டம் பெற்றவரும் கருநாடக இசையில் பல இராகங்களில் 2500 க்கும் அதிகமான கிருதிகளை இயற்றிய இசை அறிஞருமான பாபநாசம் சிவன் இவரது சீடராவார். சங்கீத கலாநிதி பட்டம் பெற்ற முடிகொண்டான் வெங்கடராம ஐயரும் இவரது மாணவராக இருந்தார்.
# கோனேரிராஜபுரம் வைத்தியநாத ஐயர்

## ஆரம்பகால வாழ்க்கை

வைத்தியநாத அய்யர் தஞ்சாவூரிலுள்ள கோனேரிராஜபுரம் கிராமத்தில் 1878 ஆம் ஆண்டில் வாத்திமாவான நாராயண ஐயர் மற்றும் சீதாலட்சுமி ஆகியோருக்கு வடமா ஐயர் குடும்பத்தில் பிறந்தார். நாகஸ்வரம் பழனிவேலு, மருதநல்லூர் குழந்தைசாமி, சின்ன குழந்தைசுவாமி, மேலத்தூர் சுந்தர பாகவதர் மற்றும் வெங்கடராம பாகவதர் ஆகியோரின் கீழ் தனது ஆரம்பப் பயிற்சியைப் பெற்றார்.  
பன்னிரண்டு வயதில் இவருக்குத் திருமணம் நடந்தது. இவரது இசை ஒரு அரிய முதிர்ச்சியை எட்டியுள்ளது என்று இவரும் இவரது சகாக்களும் உணர்ந்தபோது, வைத்தியநாத அய்யர் தனது 43 வயதில் இறந்தார்.
# விக்கிப்பீடியா:பெட்ஸ்கேன்

**பெட்ஸ்கேன்** (முந்தைய பெயர்: **கேட்ஸ்கேன்**) விக்கிக்கு வெளியே இயங்கக்கூடிய ஒரு கருவி ஆகும். இந்தக் கருவியைப் பயன்படுத்தி, கட்டுரைகள், குறுங்கட்டுரைகள், படிமங்கள், பகுப்புகள் இவற்றைக் கண்டறியலாம். It can also be used for finding all articles that belong to two specified categories (the intersection). CatScan was developed by the German Wikipedian Duesentrieb and is run on Cloud VPS, as part of Wikimedia Foundation's cloud computing environment. The tool has been rewritten three times by Magnus Manske, first in PHP, then in C++, finally in Rust.
# ஈழப்போரில் கிழக்குப் போர்முனை

நான்காம் *ஈழம் போரின் கிழக்குப் போர்முனையாது* இலங்கையின் கிழக்கு மாகாணத்தில் கிழக்கு திருக்கோணமலை மாவட்டத்தில் நெல்வயல்களுக்கான நீர் விநியோகத்தை புலிகள் துண்டித்ததைக் காரணமாகக் கொண்டு 2006, யூலை 21 அன்று மோதலாகத் துவங்கியது. ஏறக்குறைய ஓராண்டு சண்டைக்குப் பிறகு, 2007, யூலை 11 குடும்பிமலையைக் (பரோனின் தொப்பி) கைப்பற்றிய பின்னர் கிழக்கு மாகாணத்தின் முழுக் கட்டுப்பாடும் தங்கள் வசம் வந்துள்ளதாக இலங்கை அரசாங்கம் அறிவித்தது. இச்சமயத்தில் சம்பூர், வாகரை, கஞ்சிகுடிச்சாறு, கொக்கடிச்சுளாய், குடும்பிமலை ஆகிய இடங்களில் பெரும் போர்கள் நடந்தன. இராணுவத்திலும் பொதுமக்கள் தரப்பிலும் இறப்புகள் ஒப்பீட்டளவில் குறைவாக இருந்தன. இந்த மோதலின் போது விடுதலைப் புலிகளிடம் இருந்து பல இராணுவ உபகரணங்களை அரசப் படைகள் கைப்பற்றின. பொதுமக்கள் போர் மண்டலங்களை விட்டு வெளியேற முடிந்தது. இதனால் பொதுமக்களின் உயிரிழப்புகள் குறைத்தன. அதே நேரத்தில் உள்நாட்டில் இடம்பெயர்ந்த மக்களின் எண்ணிக்கை அதிகரித்தது. உலகச் சுகாதார அமைப்பு (WHO) ~200,300 Idp களை மதிப்பிட்டுள்ளது, மேலும் அவர்களின் மீள்குடியேற்றத்தில் குறிப்பிடத்தக்க முன்னேற்றம் ஏற்பட்டதாகக் கூறியது.
# ஈழப்போரில் கிழக்குப் போர்முனை

## போரின் துவக்கம்

புலிகள் மாவிலாறு (மாவில் ஓயா) நீர்த்தேக்கத்தின் மதகை யூலை 21 அன்று மூடினர். இதனால் அரசுக் கட்டுப்பாட்டுப் பகுதிகளில் உள்ள 15,000 கிராமங்களுக்கு நீர் விநியோகம் துண்டிக்கப்பட்டது. இது போர் நிறுத்த ஒப்பந்தம் கைச்சாத்திடப்பட்ட பிறகு பெரிய அளவிலான முதல் சண்டைக்கு வழிவகுக்கும் ஒரு புதிய நெருக்கடியை ஏற்படுத்தியது. மதகைத் திறக்க மேற்கொள்ளப்பட்ட ஆரம்ப பேச்சுவார்த்தைகள் தோல்வியடைந்தன. இந்நிலையில், யூலை 26 அன்று விமானப்படைப் புலிகளின் நிலைகளைத் தாக்கியது. மேலும், தரைப்படைகள் அணை மதகைத் திறக்கும் நடவடிக்கையைத் தொடங்கின. அரசுச் செய்தித் தொடர்பாளர், போர் நிறுத்தத்தில் அரசு உறுதியாக இருப்பதாகக் கூறினார். அதேபோல், போர் நிறுத்தத்தில் தாங்கள் உறுதியாக இருப்பதாக புலிகளும் கூறினர்.  
அணை மதகுகள் இறுதியாக ஆகத்து 8 ஆம் தேதி மீண்டும் திறக்கப்பட்டன, உண்மையில் யார் திறந்தார்கள் என்பது குறித்த முரண்பட்ட அறிக்கைகள் இருந்தன. முதலில், நீர்வழித் தடையை நிபந்தனையுடன் நீக்குவதற்கு விடுதலைப் புலிகளை வற்புறுத்த முடிந்தது என்று இலங்கை போர்நிறுத்தக் கண்காணிப்புக் குழு கூறியது. இருப்பினும், அரசாங்கச் செய்தித் தொடர்பாளர் கிளர்ச்சியாளர்களால் "அத்தியாவசியப் பொருட்களை பேரம் பேசும் கருவிகளாகப் பயன்படுத்த முடியாது" என்று கூறினார். மேலும் அரசாங்கப் படைகள் நீர்த்தேக்கத்தைச் சுற்றியுள்ள புலிகளின் நிலைகள் மீது புதிய தாக்குதல்களைத் துவக்கின. இந்தத் தாக்குதல்களுக்கு இலங்கைப் போர் நிறுத்தக் கண்காணிப்புக் குழுவின் தலைமை அதிகாரியிடமிருந்து கண்டணங்கள் எழுந்தன, அவர் "(அரசாங்கத்திடம்) புலிகள் இந்த வாய்ப்பை வழங்கியுள்ளனர் என்ற தகவல் உள்ளது," என்று கூறினார்... "அவர்கள் தண்ணீர் குறித்து ஆர்வம் காட்டவில்லை என்பது மிகவும் வெளிப்படையாக தெரிகிறது. அவர்கள் வேறொன்றில் ஆர்வமாக உள்ளனர்." இறுதியில், போராளிகளுடனாக கடும் சண்டையைத் தொடர்ந்து, அரசாங்க துருப்புக்கள் ஆகத்து 15 அன்று மாவிலாறு நீர்த்தேக்கத்தின் முழுக் கட்டுப்பாட்டையும் தங்கள்வசம் கொண்டுவந்தனர்.
# ஈழப்போரில் கிழக்குப் போர்முனை

## மூதூர், சம்பூர் சமர்கள்

4. செப்டம்பர். 2006 இல் கிழக்கு திருகோணமலை மாவட்டத்தின் சம்பூர் நகரத்தை இலங்கை இராணுவம் தன் கட்டுப்பாட்டுக்குள் கொண்டு வந்தது. அப்பகுதியைத்தான் தமிழீழ விடுதலைப் புலிகள் திருகோணமலை துறைமுகத்தைத் தாக்க பீரங்கி தளமாகப் பயன்படுத்திவந்தனர். இலங்கை இராணுவத் தாக்குதல் 2006 ஆகத்தில் துவங்கியது இப்பகுதி பல வருடங்களாக புலிகளின் கட்டுப்பாட்டில் இருந்துவந்தது. ஆளும் இலங்கை சுதந்திரக் கட்சின் 55 ஆவது வருடாந்த மாநாட்டில் உரையாற்றிய ஜனாதிபதி மகிந்த ராஜபகச சம்பூரைக் கைப்பற்றுவதாக அறிவித்தார்.  
மூதூருக்கு அருகில் உள்ள சம்பூர் சமர் கிட்டத்தட்ட ஒரு மாத காலம் நீடித்தது. கடுமையான சண்டைக்குப் பிறகு செப்டம்பர் 4, 2006 இல் இலங்கைத் தரைப்படை அப்பகுதியைத் தன் கட்டுப்பாட்டுக்குள் கொண்டுவந்தது.
# ஈழப்போரில் கிழக்குப் போர்முனை

## வாகரை சமர்

2007 ஆம் ஆண்டு சனவரி 19 ஆம் நாள் கிழக்கு மட்டக்களப்பு மாவட்டத்தின் கரையோர நகரமான வாகரையைக் கைப்பற்றியதாக இலங்கை இராணுவம் அறிவித்தது. தமிழீழ விடுதலைப் புலிகள் வாகரை மருத்துவமனையில் பொதுமக்களை மனிதக் கேடயமாக பயன்படுத்தியதாகவும் மருத்துவமனை வளாகத்தை பீரங்கி ஏவுதளமாக பயன்படுத்தியதாகவும் இராணுவம் குற்றம் சுமத்தியது. வாகரையை கைப்பற்றுவதற்கான இலங்கை இராணுவத்தின் போர் 30, அக்டோபர், 2006 முதல் 15, சனவரி, 2007 வரை கிட்டத்தட்ட 3 மாதங்கள் நீடித்தது. வாகரை என்பது மட்டக்களப்பு மாவட்டத்தில் உள்ள ஒரு கடலோர நகரமாகும். அங்கு விடுதலைப் புலிகள் தங்கள் சொந்த குடிமை நிருவாகத்தையும் காவல்துறையையும் கொண்டு சில காலமாக ஆட்சி செலுத்திவந்தனர்.  
வாகரைப் பிரதேசத்தை விடுதலைப் புலிகளிடம் இருந்து கைப்பற்றுவதற்காக துவக்கப்பட்ட இராணுவ நடவடிக்கை இரண்டு கட்டங்களாக நடத்தப்பட்டதாக இலங்கை இராணுவ வட்டாரங்கள் தெரிவிக்கின்றன. முதல் கட்டமாக இலங்கை இராணுவத்தின் கட்டுப்பாட்டுக்குள் உள்ள பகுதிக்குள் பொதுமக்கள் செல்வதற்கு வசதி செய்யபட்டது. இலங்கை இராணுவத்தின் ஆழ ஊடுருவித்தாக்கும் படையணி புலிகளின் கட்டுப்பாட்டில் உள்ள பகுதிக்குள் ஊடுருவி, அவர்கள் மீது திடீர் தாக்குதல்களை நடத்தியது. இந்த தந்திரோபாயம், இலங்கையின் இராணுவக் கட்டுப்பாட்டு வலயத்திற்குத் தப்பிச் செல்லும் பொதுமக்களைத் தடுத்து நிறுத்துவதற்குப் பதிலாக, விடுதலைப் புலிகள் இலங்கை இராணுவத்துடன் மோதலில் ஈடுபட வழிவகுத்தது. இரண்டாம் கட்டம் 2006, திசம்பர், 4 அன்று தொடங்கியது. இலங்கைப் படையினர் திரிகோணமடு, கிரிமிச்சியை, கட்ஜுவத்தை ஆகிய மூன்று முனைகளிலும் முன்னேறி, பின்னர் 15 கி.மீ தூரம் திரிகோணமடு காட்டுப்பகுதியை அலசி ஆராய்ந்தனர். இந்த நடவடிக்கையின் போது, கட்டமுரவிகுளம், கருவப்பஞ்சேனை, மதுரங்கேணிக்குளம் ஆகிய இடங்களில் உள்ள புலிகளின் இலக்குகள் அழிக்கப்பட்டன. 2006 ஆம் ஆண்டு திசம்பர் 9 ஆம் நாள் மகிந்தபுரம் தெற்கில் இருந்து துவக்கப்பட்ட இலங்கை இராணுவத்தின் இரண்டாவது முன்னேற்றத்தில் ஈச்சலன்பத்துவை பிரதேசத்தைச் சுற்றியுள்ள புலிகளின் முகாம்களைக் கைப்பற்றப்பட்டன. இலங்கை இராணுவத்தின் 3வது மற்றும் 4வது கட்ட முன்னேற்றங்கள் 2006ஆம் ஆண்டு திசம்பர் 10ஆம் நாள் திரிகோணமடு மற்றும் கட்ஜுவத்தை ஆகிய இடங்களிலிருந்து துவங்கியது.
# ஈழப்போரில் கிழக்குப் போர்முனை

## அம்பாறை-கஞ்சிக்குடியாறு அல்லது கஞ்சிக்குடிச்சாறு சமர்

"வெற்றி நிச்சயம் நடவடிக்கை" என பெயரிடப்பட்ட அம்பாறை இராணுவ நடவடிக்கை அம்பாறை மாவட்டத்தில், லாகுகல காடுகளில் நடந்தது. 2007 சனவரி முதல் வாரத்தில் கஞ்சிக்குடிச்சாறில் உள்ள புலிகளின் இராணுவ வளாகத்தை கைப்பற்றிய நடவடிக்கையில் எஸ்.டி.எப் எனப்படும் விசேட அதிரடிப்படையினர் ஈடுபட்டிருந்தனர். எஸ்.டி.எப் துருப்புக்கள் ஜனக், ஸ்டான்லி, ஜீவன் தளம் போன்ற புலிகளின் முக்கிய தளங்கள் உட்பட 20 முகாம்களைக் கைப்பற்றின. இந்த வளாகங்கள் இப்பகுதியில் உள்ள விடுதலைப் புலி போராளிகளுக்கின உள்கட்டமைப்பு வசதிகளைக் கொண்டிருந்தன.  
விடுதலைப் புலிகளின் பெரிய உள்கட்டமைப்பு வசதிகளைக் கைப்பற்றிய பின்னர், எஸ். டி. எஃப் துருப்புக்கள் வெடிபொருட்கள் நிரம்பிய ஒரு சரக்குந்தையும் ஒரு மோட்டார் சைக்கிளையும் கண்டுபிடித்தனர். இந்த பொருட்கள் கொழும்பில் தற்கொலைப்படை தாக்குதலுக்காக தயாரிக்கப்பட்டதாக இராணுவம் கருதியது. எஸ். டி. எஃப் அதிக அளவு ஆயுதங்கள் மற்றும் வெடிமருந்துகள், சவப்பெட்டிகள், பணியாளர் எதிர்ப்பு கண்ணிவெடிகள், வானொலி ஏற்பிகள், புவியிடங்காட்டி அமைப்புகள், மின்னியற்றிகள், "சேவ் தி சில்ட்ரன்" என்ற தன்னார்வ தொண்டு அமைப்பின் பெயர் மற்றும் சின்னம் கொண்ட படகுகள், "யுஎன்எச்சிஆர்" சின்னம் கொண்ட கூடாரங்கள் ஆகியவற்றையும் மீட்டது. இதில் ZOA Refugee Care என்ற டச்சு அரசு சார்பற்ற தொண்டு நிறுவனத்தால் நன்கொடையாக வழங்கப்பட்ட பொருட்களைக் கொண்டு உருவாக்கப்பட்ட மருத்துவமனை திலீபன் நினைவு மருத்துவமனை என்ற பெயரில் புலிகளால் நடத்தப்பட்டுவந்தது.
# ஈழப்போரில் கிழக்குப் போர்முனை

## குடும்பிமலை சமர்

இப்பகுதியில் உள்ள சிகரம் குடும்பிமலை (பிரித்தானியர் இதை *பரோனின் தொப்பி*, என அழைத்தனர் சிங்களர்கள் இதை *தொப்பிகலை* என்று அழைத்தனர்) என்பதாகும். இப்பகுதி மதுரு ஆறு மற்றும் மட்டக்களப்பு–பொலன்னறுவை எல்லை அருகில் அமைந்துள்ள இலங்கை இராணுவத்தின் மிகப்பெரிய காலாட்படை பயிற்சி தளத்துக்கு அருகில் அமைந்துள்ளது. இப்பகுதியானது ~800 சதுர கிலோமீட்டர்கள், பாறை மலைகள் (திம்புலாகல - இலாகுகலை மலைத்தொடர்), அடர்ந்த காடுகள் மற்றும் பழங்கால நீர்ப்பாசன ஏரிகளைக் கொண்டுள்ளது. 25, ஏப்ரல், 2007 அன்று புலிகளிடமிருந்து இப்பகுதியைக் கைப்பற்றுவதற்கான தமது இராணுவ நடவடிக்கையை இலங்கை இராணுவம் துவக்கியது. காட்டில் முழு அளவிலான போர் தொடங்கியது, விடுதலைப் புலிகள் கிழக்கு இலங்கையில் தங்கள் கடைசி கோட்டையைப் பாதுகாக்க முயன்றனர். அகழிகள் மற்றும் சுரங்கப்பாதைகளின் வலையமைப்பில் சுமார் 500-700 புலிப் போராளிகள் அந்தப் பகுதியில் சண்டையிட்டுக் கொண்டிருந்ததாக இலங்கை இராணுவம் மதிப்பிட்டுள்ளது.
# ஈழப்போரில் கிழக்குப் போர்முனை

## குடும்பிமலை சமர்

### புலிகளின் தளங்களை கைப்பற்றுதல்

8-9, சூன் 2007 காலப்பகுதியில் இலங்கை இராணுவம் பன்குடாவெல்லை வடக்கில் இப்பன்விலை, அக்கரதீவு, மாவடி-ஓடை, வேப்பன்வெளி, குடும்பிமலை பிரதேசத்தின் தெற்கே நாரகமுல்லை ஆகிய புலிகளின் நான்கு இராணுவ தளங்களைக் கைப்பற்றியது. மோதலின் போது, சுமார் 30 விடுதலைப் புலிகளும், ஒரு இலங்கை இராணுவ வீரரும் கொல்லப்பட்டனர். இச்சமயத்தில் இலங்கை இராணுவம் எஸ். எல். ஏ 06 பல்நோக்கு இயந்திர துப்பாக்கிகள் (எம். பி. எம். ஜி), 21 டி -56 தாக்குதல் ரைஃபிள்ஸ், 04 ராக்கெட் ப்ரொப்பல்லர் கையெறி குண்டு (ஆர்பிஜி) ஏவுகணைகள் மற்றும் அதிக அளவு ஆண்டி பர்பஸ்னல் (ஏபி) கண்ணிவெடிகள், வெடிமருந்துகள் போன்றவற்றைக் கைப்பற்றியது.  
19, சூன், 2007 அன்று, குடும்பிமலை பிரதேசத்தில் நாரக்கமுல்லை கிழக்கே 03 புலிகளின் துணை முகாம்கள் இலங்கைப் படையினரால் முற்றாக அழிக்கப்பட்டன. இராணுவத்தின் ஆதாரங்களின்படி சுமார் 25-30 விடுதலைப் புலிகள் கொல்லப்பட்டதுடன், பெருமளவிலான ஆள் எதிர்ப்புக் கண்ணிவெடிகள் (ஏ.பி.எம்.கள்) மற்றும் ஏனைய இராணுவ உபகரணங்கள் கைப்பற்றப்பட்டன.  
2007 ஆம் ஆண்டு யூலை 6 ஆம் நாள் நரகமுல்லைக்கு வடக்கே குடுமிமலை பிரதேசத்தில் நடந்த கடுமையான போரில், விடுதலைப் புலிகளின் கடும் மோட்டார் குண்டு வீச்சுக் காரணமாக இலங்கை இராணுவத்தினர் 6 பேர் கொல்லப்பட்டதுடன் ஏழு பேர் காயமடைந்தனர். நிலைமையை கட்டுப்படுத்த இலங்கை ராணுவம் பீரங்கி மற்றும் வான்வழித் தாக்குதல் மூலம் பதிலடி கொடுத்தது.
# ஈழப்போரில் கிழக்குப் போர்முனை

## குடும்பிமலை சமர்

### குடும்பிமலையைப் பிடித்தல்

13 ஆண்டுகளுக்குப் பிறகு, கிழக்கில் விடுதலைப் புலிகளின் இறுதிக் கோட்டையான குடும்பிமலையை (பரோனின் தொப்பி) கிட்டதட்ட ஒரு ஆண்டு போருக்குப் பிறகு இலங்கை இராணுவம் 2007 ஆம் ஆண்டு யூலை 11 ஆம் தேதி காலை கைப்பற்றியது. நாட்டின் இராணுவ வரலாற்றின் படி, இந்திய அமைதி காக்கும் படை, சுமார் 20,000 சிப்பாய்களுடன் 1988 ஆம் ஆண்டு இந்தப் பகுதியைத் தாக்கினாலும், இந்தப் பகுதியைக் கைப்பற்ற இயலவில்லை (அப்போது விடுதலைப் புலிகள் கிழகில் கேணல் கருணா தலைமையில் இருந்தனர்). 1994 ஆம் ஆண்டில் இலங்கை இராணுவம் இந்த பகுதியிலிருந்து தங்கள் இராணுவ தளங்களை திரும்பப் பெற்றது.
# ஈழப்போரில் கிழக்குப் போர்முனை

## குடும்பிமலை சமர்

### சமர் பற்றிய கருத்துகள்

குடுமிமலையைக் கைப்பற்றியமை தேசிய முக்கியத்துவம் வாய்ந்த விடயமாக அரசாங்கம் கருதுவதை இலங்கை நாடாளுமன்ற எதிர்க்கட்சித் தலைவர் ரணில் விக்கிரமசிங்க விமர்சித்தார். தென்னிலங்கையின் தலைநகரான காலியில் நடைபெற்ற பொதுக்கூட்டமொன்றில், குடுமிமலைப் பிரதேசம் என்பது கொழும்பு மாவட்டத்தை விட பெரிய காட்டுப் பிரதேசம் எனவும், அதில் வேறு எந்த முக்கியத்துவமும் இல்லை எனவும் அவர் தெரிவித்தார். எவ்வாறாயினும், 2007 செப்டம்பரில் விக்கிரமசிங்க தலைமையிலான ஐக்கிய தேசியக் கட்சி, கிழக்கில் புலிகளின் தோல்வியைக் கருத்தில் கொண்டு தன் கூட்டாட்சி கொள்கை நிலைப்பாட்டை கைவிட்டு, கட்சி நிலைப்பாட்டை அறிவித்தது. இது கிழக்குப் போர் முனையின் போரின் தொலைநோக்கு தாக்கத்தைக் காட்டுவதாக உள்ளது.
# ஈழப்போரில் கிழக்குப் போர்முனை

## கிழக்கு வெற்றியின் கொண்டாட்டங்கள்

விடுதலைப் புலிகள் நாட்டின் கிழக்கு மாகாணத்தில் 2007 ஆம் ஆண்டு யூலை 19 அன்று காலை அடைந்த இராணுவத் தோல்வியை இலங்கை அரசாங்கம் "கிழக்கிற்கு புதிய விடியல்" என்று அழைத்தது. இதைத் தொடர்ந்து நாட்டின் தலைநகரான, கொழும்பில், சதுக்கத்தை சுற்றி இராணுவ அணிவகுப்பு நடந்தது. ஒரே நாளில் நாடு முழுவதும் பல வெற்றிவிழா நிகழ்ச்சிகள் ஏற்பாடு செய்யப்பட்டன. ஒவ்வொரு வீட்டிலும் நாட்டின் தேசியக் கொடியை ஏற்றவும், நாட்டுக்காக உயிர் தியாகம் செய்தவர்களுக்காக நல்ல நேரத்தில் விளக்கு ஏற்றவும் அரசு அழைப்பு விடுத்தது.  
சனாதிபதி மகிந்த ராசபக்ச நாட்டு மக்களுக்கு ஆற்றிய உரையில், " சிங்களவர்களும், தமிழர்களும், முஸ்லிம்களும் இணைந்து வாழக்கூடிய, ஒரே தாயின் பிள்ளைகளாக சிரிக்கக்கூடிய ஒரு நிலத்தை அவர்களுக்கு வழங்குவோம். துப்பாக்கிகள், குண்டுகள், சயனைடு குப்பிகள் மூலம் தமிழ் மக்களுக்கு விடுதலையை பெற்றுத்தர முடியாது. இராணுவ உபகரணங்களின் கண்காட்சி மற்றும் பல்வேறு இராணுவ பிரிவுகளை உள்ளடக்கிய அணிவகுப்பு ஆகியவை விழாவின் மைய அம்சங்களில் சிலவாக இருந்தன. விழாவின் இறுதி நிகழ்வாக விமானப்படையின் போர் விமானங்களின் காட்சிப்படுத்தபட்டன. கிழக்கில் தமிழீழ விடுதலைப் புலிகள் தோற்கடிக்கப்பட்ட பின்னர் ஏற்பட்ட பாரிய அரசியல் மற்றும் இராணுவ தாக்கங்களின் பின்னணியில் இந்த விழாவை பார்க்க வேண்டியுள்ளது.
# ஈழப்போரில் கிழக்குப் போர்முனை

## பொதுமக்கள் வாழ்க்கையில் போரின் தாக்கம்

கிழக்கு மாகாணத்தில் விடுதலைப் புலிகளுக்கும் இலங்கை இராணுவத்துக்கும் இடையிலான மோதல்கள் காரணமாக சம்பூர் (மூத்தூர்), செருவில்லா, வெருகல் (எச்சலம்பட்டு), வாகரை பகுதிகளில் இருந்து 10,000 குடும்பங்களைச் சேர்ந்த சுமார் 35,000 பேர் உள்நாட்டில் இடம்பெயர்ந்தனர். 2006 திசம்பர் முதல் 2007 ஏப்ரல் வரை கடும் மோதல்கள் நடந்த காலகட்டத்தில், பலர் வீடுகளை விட்டு வெளியேறி இலங்கை அரசாங்கத்தின் கட்டுப்பாட்டுப் பகுதிகளுக்கு வந்தனர்.
# தமோ மக்களவைத் தொகுதி

**தமோ மக்களவைத் தொகுதி** (*Damoh Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் 29 மக்களவைத் தொகுதிகளில் ஒன்றாகும். இந்தத் தொகுதி 1962இல் உருவாக்கப்பட்டது. இது தமோ மாவட்டம் முழுவதையும், சாகர் மற்றும் சத்தர்பூர் மாவட்டங்களின் சில பகுதிகளையும் உள்ளடக்கியது.
# தமோ மக்களவைத் தொகுதி

## சட்டமன்றப் பிரிவுகள்

தற்போது, தமோ மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.
| 38 | தியோரி | சாகர் | பிரிஜ் பிகாரி படேரியா | பாஜக |
| --- | --- | --- | --- | --- |
| 39 | ரேஹ்லி | கோபால் பார்கவா | பாஜக |  |
| 42 | பண்டா | வீரேந்திர சிங் லோதி | பாஜக |  |
| 53 | மல்ஹாரா | சத்தர்பூர் | பாகின் ராம்சியா பாரதி | இதேகா |
| 54 | பத்தாரியா | தமோ | லக்கான் படேல் | பாஜக |
| 55 | தமோ | ஜெயந்த் குமார் மலையா | பாஜக |  |
| 56 | ஜபேரா | தர்மேந்திர சிங் லோதி | பாஜக |  |
| 57 | கட்டா (ப/இ) | உமா தேவி கதிக் | பாஜக |  |
# தமோ மக்களவைத் தொகுதி

## நாடாளுமன்ற உறுப்பினர்கள்

| 1962 | சகோத்ராபாய் ராய் | இந்திய தேசிய காங்கிரசு |
| --- | --- | --- |
| 1967 | மணிபாய் ஜே. படேல் |  |
| 1971 | வராக கிரி சங்கர் கிரி |  |
| 1977 | நரேந்திர சிங் யாதவேந்திர சிங் | ஜனதா கட்சி |
| 1980 | பிரபுநாராயண் ராம்தன் | இந்திய தேசிய காங்கிரஸ் (ஐ. |
| 1984 | தால் சந்திர ஜெயின் | இந்திய தேசிய காங்கிரசு |
| 1989 | லோகேந்திர சிங் | பாரதிய ஜனதா கட்சி |
| 1991 | இராமகிருஷ்ண குசுமரியா |  |
| 1996 |  |  |
| 1998 |  |  |
| 1999 |  |  |
| 2004 | சந்திரபன் பாய் |  |
| 2009 | சிவராஜ் லோதி |  |
| 2014 | பிரகலாத் படேல் |  |
| 2019 |  |  |
| 2024 | இராகுல் சிங் லோதி |  |
# இராகுல் சிங் லோதி

**இராகுல் சிங் லோதி** (*Rahul Lodhi*) என்பவர் பாரதிய ஜனதா கட்சி சேர்ந்த ஓர் இந்திய அரசியல்வாதியும் இந்திய மக்களவை உறுப்பினரும் ஆவார். மேலும் மத்தியப் பிரதேசச் சட்டமன்றத்தில் தமோ சட்டமன்றத் தொகுதியின் சட்டமன்ற உறுப்பினராக இருந்துள்ளார். இவர் இந்திய தேசிய காங்கிரசின் சார்பில் பதவியிலிருந்தார்.. 2018 மத்தியப் பிரதேசச் சட்டமன்றத் தேர்தலில் பாரதிய ஜனதா கட்சி ஜெயந்த் மலையாவினை 798 வாக்குகள் வித்தியாசத்தில் தோற்கடித்தார். லோதி 2020 அக்டோபரில் பாஜகவில் சேர்ந்தார். இவருக்கு 2021 இடைத்தேர்தலில் போட்டியிட வாய்ப்பு வழங்கப்பட்டது. இங்கு இவர் காங்கிரசின் அஜய் குமார் தாண்டனிடம் 17,097 வாக்குகள் வித்தியாசத்தில் தோல்வியடைந்தார். பின்னர் 2024ஆம் ஆண்டில் நடைபெற்ற இந்தியப் பொதுத் தேர்தலில் தமோ மக்களவைத் தொகுதியில் பாஜக சார்பில் போட்டியிட்டு வெற்றிபெற்று இந்திய நாடாளுமன்ற உறுப்பினராப் பதவியேற்றார்.